താലിബാനുമായി ചര്ച്ച നടത്തി ചൈനീസ് വിദേശകാര്യ മന്ത്രി ലക്ഷ്യമിട്ടത് അഫ്ഗാനില് സമാധാനം പുന:സ്ഥാപിക്കാന് ബെയ്ജിംഗ് : അഫ്ഗാനില് സമാധാനം പുന:സ്ഥാപിക്കുന്നതില് താലിബാന് നിര്ണായക പങ്കുവഹിക്കാന് കഴിയുമെന്ന് ചൈന. താലിബാന് ഭീകര പ്രതിനിധികളുമായുള്ള കൂടിക്കാഴ്ചയ്ക്ക് ശേഷം ചൈനീസ് വിദേശകാര്യമന്ത്രി വാങ് യി ആണ് ഇക്കാര്യം അറിയിച്ചത്. നിലവിലെ സംഘര്ഷാവസ്ഥയ്ക്ക് പരിഹാരം കാണാന് താലിബാന് കഴിയുമെന്നും യി പ്രതികരിച്ചു. അഫ്ഗാനില് സമാധാനം പുന:സ്ഥാപിക്കുന്നതിനും രാജ്യത്തെ പുന:ര്നിര്മ്മിക്കുന്നതിനും നിര്ണായക പങ്ക് വഹിക്കാന് താലിബാന് കഴിയും. ചൈനയുടെ ദേശീയ സുരക്ഷയ്ക്ക് ഭീഷണിയാകുന്ന കിഴക്കന് തുര്ക്കിയിലെ ഇസ്ലാമിക മുന്നേറ്റത്തെ പ്രതിരോധിക്കാന് താലിബാന് സാധിക്കുമെന്നും യി പറഞ്ഞു. ബുധനാഴ്ചയായിരുന്നു താലിബാന് ഭീകരര് ചൈനീസ് വിദേശകാര്യമന്ത്രിയുമായി കൂടിക്കാഴ്ച നടത്തിയത്. ചൈനീസ് മേഖലയായ ടിയാന്ജിനില് നടന്ന കൂടിക്കാഴ്ചയില് ഒന്പത് ഭീകര പ്രതിനിധികളായിരുന്നു പങ്കെടുത്തത്. അഫ്ഗാനില് സമാധാനം പുന:സ്ഥാപിക്കുന്നതിനുള്ള ചര്ച്ചകളാണ് വിദേശകാര്യമന്ത്രിയുമായി നടന്നതെന്നാണ് ചൈനീസ് വിദേശകാര്യമന്ത്രാലയം അറിയിക്കുന്നത്.